|  |  |
| --- | --- |
| Številka: 6716-3/2025-2180-13 | |
| Ljubljana, 15. 4. 2025 | |
| EVA (če se akt objavi v Uradnem listu RS) | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| **ZADEVA:** **Soglasje Vlade Republike Slovenije Smučarski zvezi Slovenije – Združenju smučarskih panog za vložitev kandidature za organizacijo FIS svetovnega prvenstva v nordijskem smučanju v Planici v letu 2031 ali 2033 – predlog za obravnavo** | | | |
| **1. Predlog sklepov vlade:** | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in v skladu z 10. točko 74. člena ter drugo alinejo 4. točke prvega odstavka 75. člena Zakona o športu (Uradni list RS, št. 29/17, 21/18 – ZNOrg, 82/20, 3/22 – ZDeb in 37/24 – ZMat-B) je Vlada Republike Slovenije na … seji pod točko …, dne … sprejela naslednji    SKLEP  Vlada Republike Slovenije daje soglasje Smučarski zvezi Slovenije -– Združenju smučarskih panog za vložitev kandidature za organizacijo FIS svetovnega prvenstva v nordijskem smučanju v Planici v letu 2031 ali 2033.  Barbara Kolenko Helbl  generalna sekretarka  Sklep prejmejo:   * Smučarska zveza Slovenije – Združenje smučarskih panog, Podutiška cesta 146, 1000 Ljubljana, * Ministrstvo za gospodarstvo, turizem in šport, * Ministrstvo za finance, * Ministrstvo za notranje zadeve, * Služba Vlade Republike Slovenije za zakonodajo, * Urad Vlade Republike Slovenije za komuniciranje. | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| * mag. Dejan Plastovski, generalni direktor Direktorata za šport, * Petra Tramte, vodja Sektorja za razvoj in programe športa, Direktorat za šport. | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| / | | | |
| **5. Kratek povzetek gradiva:** | | | |
| Smučarska zveza Slovenije – Združenje smučarskih panog, Podutiška cesta 146, 1000 Ljubljana, prosi za izdajo soglasja Vlade Republike Slovenije za predložitev kandidature Mednarodni smučarski in deskarski zvezi za organizacijo FIS svetovnega prvenstva v nordijskem smučanju v Planici v letu 2031 ali 2033. V skladu z drugo alinejo 4. točke prvega odstavka 75. člena Zakona o športu (Uradni list RS, št. 29/17, 21/18 – ZNOrg, 82/20, 3/22 – ZDeb in 37/24 – ZMat-B), morajo kandidati za organizacijo velikih mednarodnih športnih prireditev v Republiki Sloveniji pred vložitvijo kandidature za svetovna prvenstva pri mednarodni športni zvezi pridobiti soglasje Vlade Republike Slovenije za kandidaturo ter soglasje za morebitno sofinanciranje iz državnih sredstev. Z vlogo zveze se je na 25. dopisni seji dne 3. 4. 2025 seznanil Strokovni svet Republike Slovenije za šport in podal pozitivno mnenje k vlogi za organizacijo velike mednarodne športne prireditve v Republiki Sloveniji, in sicer za FIS svetovno prvenstvo v nordijskem smučanju v Planici v letu 2031 ali 2033, ki bi potekalo predvidoma v drugi polovici februarja in začetku marca. Na podlagi sklepa Vlade Republike Slovenije bo Smučarska zveza Slovenije - Združenje smučarskih panog lahko zaprosila za organizacijo FIS svetovnega prvenstva v nordijskem smučanju v Planici v letu 2031 ali 2033. Iz vloge in njenih dopolnitev ne izhaja prošnja za izdajo soglasja za sofinanciranje iz državnih sredstev, zato v sklepu Vlade Republike Slovenije ni podano soglasje za sofinanciranje iz državnih sredstev. | | | |
| **6. Presoja posledic za:** | | | |
| a) | javnofinančna sredstva nad 40.000 EUR v tekočem in naslednjih treh letih | | NE |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | NE |
| **7.a Predstavitev ocene finančnih posledic nad 40.000 EUR:**  (Samo če izberete DA pod točko 6.a.) | | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **I. Ocena finančnih posledic, ki niso načrtovane v sprejetem proračunu** | | | | | | | | |
|  | | Tekoče leto (t) | | t + 1 | t + 2 | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) prihodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) odhodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) odhodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | |  |  | | |  |
| **II. Finančne posledice za državni proračun** | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| **SKUPAJ** | | | | |  | | |  |
| **II.b Manjkajoče pravice porabe bodo zagotovljene s prerazporeditvijo:** | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| **SKUPAJ** | | | | |  | | |  |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | |
| Novi prihodki | | | Znesek za tekoče leto (t) | | | Znesek za t + 1 | | |
|  | | |  | | |  | | |
|  | | |  | | |  | | |
|  | | |  | | |  | | |
| **SKUPAJ** | | |  | | |  | | |
| **OBRAZLOŽITEV:** | | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.) | | | | | | | | |
| **8. Predstavitev sodelovanja z združenji občin:** | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | | | | | |
| **9. Predstavitev sodelovanja javnosti:** | | | | | | | | |
| Gradivo je bilo predhodno objavljeno na spletni strani predlagatelja: | | | | | | | NE | |
| V skladu s sedmim odstavkom 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/141, 164/20, 35/21, 51/21 in 114/21) se javnosti ne povabi k sodelovanju pri pripravi predloga sklepa, zato gradivo ni bilo predhodno objavljeno na spletni strani predlagatelja. | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | NE | |
| **11. Gradivo je uvrščeno v delovni program vlade:** | | | | | | | NE | |
| Matjaž Han  Minister | | | | | | | | |

Priloge:

1. predlog sklepa Vlade Republike Slovenije o soglasju,
2. obrazložitev,
3. vloga za izdajo soglasja s študijo o izvedljivosti in finančnim okvirom,
4. sklep Strokovnega sveta Republike Slovenije za šport.

Priloga 1

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in v skladu z 10. točko 74. člena ter drugo alinejo 4. točke prvega odstavka 75. člena Zakona o športu (Uradni list RS, št. 29/17, 21/18 – ZNOrg, 82/20, 3/22 – ZDeb in 37/24 – ZMat-B) je Vlada Republike Slovenije na … seji pod točko …, dne … sprejela naslednji

SKLEP

Vlada Republike Slovenije daje soglasje Smučarski zvezi Slovenije -– Združenju smučarskih panog za vložitev kandidature za organizacijo FIS svetovnega prvenstva v nordijskem smučanju v Planici v letu 2031 ali 2033.

Barbara Kolenko Helbl

generalna sekretarka

Sklep prejmejo:

* Smučarska zveza Slovenije – Združenje smučarskih panog, Podutiška cesta 146, 1000 Ljubljana,
* Ministrstvo za gospodarstvo, turizem in šport,
* Ministrstvo za finance,
* Ministrstvo za notranje zadeve,
* Služba Vlade Republike Slovenije za zakonodajo,
* Urad Vlade Republike Slovenije za komuniciranje.

Priloga 2

**OBRAZLOŽITEV**

Smučarska zveza Slovenije – Združenje smučarskih panog (v nadaljnjem besedilu: SZS) je v skladu s 75. členom Zakona o športu (Uradni list RS, št. 29/17, 21/18 – ZNOrg, 82/20, 3/22 – ZDeb in 37/24 – ZMat-B; v nadaljevanju: ZŠpo-1) in na podlagi Sklepa o postopku za kandidiranje in organiziranje velikih športnih prireditev v Republiki Sloveniji (Uradni list RS št. 64/93, 22/98 – ZSpo in 29/17 – ZŠpo-1; v nadaljevanju: Sklep o postopku za kandidiranje), ki se uporablja na podlagi 7. točke drugega odstavka 99. člena ZŠpo-1, dne 14. 3. 2025 predložila vlogo za izdajo soglasja za vložitev kandidature za organizacijo velike mednarodne športne prireditve, FIS svetovnega prvenstva v nordijskem smučanju v Planici v letu 2031 ali 2033, ki bi potekalo predvidoma v drugi polovici februarja in začetku marca 2031 ali 2033. SZS je dne 25. 3., 31. 3 in 1. 4. 2025 dopolnila vlogo. Iz vsebine vloge in dopolnitev ne izhaja prošnja za izdajo soglasja za sofinanciranje iz sredstev Ministrstva za gospodarstvo, turizem in šport. Na navedeno je bila SZS dodatno opozorjena z dopisom št. 6716-3/2025/2 z dne 20. 3. 2025.

Vlagatelj je skladno s 75. členom ZŠpo-1 priložil vso potrebno dokumentacijo.

FIS svetovno prvenstvo v nordijskem smučanju v Planici v letu 2031 ali 2033 bi potekalo predvidoma v drugi polovici februarja in začetku marca 2031 ali 2033. Vloga se nanaša tako na leto 2031 kot 2033, saj je zadnje izbiranje prizorišča svetovnega prvenstva potekalo na način, da sta bila izbrana dva organizatorja za dvoletni cikel, saj sta bili vloženi le dve kandidaturi. SZS ima bogate izkušnje pri organizaciji finalov FIS svetovnega pokala v smučarskih skokih ter FIS svetovnega prvenstva v smučarskih poletih, prav tako je SZS v letu 2023 organizirala FIS svetovno prvenstvo v nordijskem smučanju. Zadnje FIS svetovno prvenstvo v nordijskem smučanju je potekalo v letošnjem letu v Trondheimu na Norveškem.

Slovenski športniki so na preteklih svetovnih prvenstvih v nordijskih disciplinah dosegali vidne uspehe, od medalj v smučarskih skokih (posamično in ekipno), do odličnih rezultatov in medalj v teku na smučeh in solidne nastope v nordijski kombinaciji.

FIS svetovno prvenstvo v nordijskem smučanju 2021 v Oberstdorfu je bilo za slovensko nordijsko reprezentanco najuspešnejše do takrat. Skupno je bilo osvojenih kar šest medalj. Prva je bila bronasta v šprintu, sledilo je zlato odličje na srednji skakalnici. V ekipni ženski tekmi na srednji napravi je Slovenija osvojila srebrno medaljo, uspeh pa je bil dopolnjen še z bronom na veliki skakalnici. V ekipnem šprintu je sledilo bronasto odličje, dodatno pa je bronasto medaljo na srednji skakalnici osvojil še predstavnik moške ekipe.

FIS svetovno prvenstvo v nordijskem smučanju 2023 v Planici je prineslo še posebno navdušenje, saj so domači tekmovalci in tekmovalke prvič osvojili naslov svetovnih prvakov na domačih tleh, kar je še dodatno dvignilo zanimanje javnosti za nordijske športe. Zlati medalji so osvojili na moški posamični in ekipni preizkušnji, ter bronasto medaljo na mešani ekipni tekmi v skokih.

Uspešno je bilo tudi pravkar zaključeno 44. FIS svetovno prvenstvo v nordijskem smučanju v Trondheimu, kjer je slovenska reprezentanca v smučarskih skokih osvojila štiri zlate in eno srebrno kolajno. Dobre uvrstitve so dosegli tudi športniki v smučarskih tekih in nordijski kombinaciji.

Mednarodna smučarska in deskarska zveza združuje več kot 120 nacionalnih smučarskih zvez z vsega sveta. Glede na izkušnjo SZS v letu 2023 in vse večjo globalno priljubljenost nordijskih disciplin se predvideva, da se bo prireditve udeležili predstavniki 65–70 držav, med njimi približno 600–650 športnikov in okoli 1300 članov spremljevalnih ekip.

Glede na pretekle izkušnje dogodek ne predstavlja resnega varnostnega tveganja, saj obiskovalci nordijskih prireditev praviloma ne povzročajo izgredov, kljub temu pa bodo zagotovljeni vsi potrebni preventivni ukrepi. Obiskovalci se bodo razpršili čez 13 tekmovalnih dni, zato bodo prometne konice daljše, a manj zgoščene. Posebna pozornost bo namenjena večjemu zbiranju ljudi predvsem med konicami t.j. med vikendi in dnevi, ko so na sporedu najbolj atraktivne discipline. Vzpostavljen bo centraliziran sistem nadzora, organizirani bodo prevozi iz ključnih parkirišč (Lesce, Jesenice, Kranjska Gora), spodbujala se bo uporaba javnega prevoza, obiskovalci bodo prek družbenih omrežij, spletne strani in na info točkah obveščeni o gneči na poti, varnostnih postopkih, vremenskih razmerah itd..

S kandidaturo se je skladno z drugo alinejo 4. točke prvega odstavka 75. člena ZŠpo-1 seznanil Strokovni svet Republike Slovenije za šport in na 25. dopisni seji dne 3. 4. 2025 sprejel sklep:

*»Sklep 25d/118:*

*Strokovni svet RS za šport daje pozitivno mnenje k vlogi za organizacijo velike mednarodne športne prireditve v Republiki Sloveniji, in sicer za FIS svetovno prvenstvo v nordijskem smučanju Planica 2031 ali 2033, ki bi potekalo predvidoma v drugi polovici februarja in začetku marca 2031 ali 2033.«.*

Pri odločanju o soglasju k vložitvi kandidature za organizacijo je Vlada Republike Slovenije upoštevala tudi načela iz V. točke Sklepa o postopku za kandidiranje, ter ugotovila:

* da prireditev prispeva k razvoju in širjenju športa oziroma športne panoge v državi,
* da je prireditev zanimiva za neposredne TV in radijske prenose ter druge medije in za gledalce,
* da je prireditev tržno zanimiva,
* da prireditev vpliva na uveljavljanje slovenskega športa in slovenske države,
* da ima športna panoga organizacijsko in tekmovalno tradicijo v Sloveniji,
* da obstaja možnost uvrstitve slovenskih športnikov v prvo tretjino razvrščenih.

Slovenska reprezentanca je v svetovnem vrhu v skokih in vse bolj konkurenčna v ostalih disciplinah. Glede na navedeno bo svetovno prvenstvo 2031 ali 2033 nov izjemen motiv tako za sedanje kot za prihodnje mlade rodove športnikov. Domače prizorišče ostaja ključen dejavnik za motivacijo, razvoj in promocijo zimskih športov v Sloveniji. FIS svetovno prvenstvo v nordijskem smučanju v Planici v letu 2023 je spremljalo 1800 medijskih predstavnikov. Na svetovnem spletu in družbenih omrežjih je svetovno prvenstvo beležilo več kot 214.000.000 omemb. V neposrednem prenosu v 26 državah sveta ter v informativnih oddajah v dodatnih tridesetih državah so tekmovanja in slika Slovenije s Planico dosegla več kot 400.000.000 televizijskih gledalcev. Izvedenih je bilo več kot 2085 ur neposrednih prenosov v času prvenstva. V skladu z navedenim je tudi FIS svetovno prvenstvo v nordijskem smučanju v Planici v letu 2031 ali 2033 zanimivo za prenose, medije in gledalce, prav tako pa načrtovana struktura prihodkov izkazuje tržno zanimivost prireditve. Organizacija prireditve in spremljajočih aktivnosti (poslovne, investicijske, okoljske konference, športne delavnice in mladinski kampi, gospodarske predstavitve itd.) bodo vplivale na uveljavljanje slovenske države in športa ter promocijo Slovenije. Slovenski športniki so na preteklih svetovnih prvenstvih v nordijskih disciplinah dosegali vidne uspehe – od medalj v smučarskih skokih (posamično in ekipno), do odličnih rezultatov in medalj v teku na smučeh in izvedli solidne nastope v nordijski kombinaciji. SZS ima organizacijske izkušnje pri organizaciji finalov FIS svetovnega pokala v smučarskih skokih ter FIS svetovnega prvenstva v smučarskih poletih, hkrati pa je pridobila pomembne izkušnje z organizacijo FIS svetovnega prvenstva v nordijskem smučanju 2023 v Planici. Na prireditvi se načrtuje visoke uvrstitve vseh slovenskih športnikov, ki bodo nastopili na svetovnem prvenstvu.

Glede na določbe 9. in 10. člena Zakona o Nordijskem centru Planica (ZNCP, Uradni list RS, št. 86/10) je organizacija svetovnega prvenstva v nordijskih disciplinah v namenskem nacionalnem nordijskem centru tudi ekonomsko smiselna, saj je država z svojimi investicijami že poskrbela za obstoj primerne infrastrukture, zato je smiselno, da se le-ta tudi koristi skladno z namenom že izvedene investicije, torej tudi za izvajanje tekmovanj na najvišji ravni kot so svetovna prvenstva.